《次临封八景韵二首 其一 江口归帆》
明代·陈道蕴

渺茫遥望绿如苔，三道江流到此开。落日寒烟樵檐渡，收帆系桨客船回。

怀人几度看维缆，寄远未逢笑折梅。满目风光迟晚照，乘闲临眺独徘徊。

作者简介：陈道蕴，封川（今广东封开县）人。明熹宗天启间贡生。事见明方尚祖修、清胡璿续修康熙《封川县志》卷二一。